Tate Modern

Tate Modern edo Arte Modernoko Britainiar Museo Nazionala Ingalaterrako Londres hiriburuan dagoen museo bat da. Southwark barrutiko Bankside auzoan dago. Tate Britain, Tate Liverpool eta Tate St Ives museoekin batera Tate museo multzoko zati da. Mundu osoko arte moderno museo bisitatuena da, urtero batez beste 4,7 milioi pertsonak bisitatzen dutelarik. Historia Antzinako Bankside energia zentrala zenaren eraikinean kokatua dago. Museoa 2000ko maiatzaren 12an ireki zen. 2007an mundu osoko arte modernoko museo bisitatuena izan zen, eta arte orokorrari dagokionez, munduko hirugarrena izan zen, Paris hiriko Louvre museoa eta Londresen dagoen British Museum museoaren atzetik. Bilduma Tate Moderneko bilduma egonkorra munduko osoena eta garrantzitsuena kontsideratzen da. XX mendeko artista handienen lanak daude, Pablo Picasso, Andy Warhol, Salvador Dalí eta Mark Rothko besteak beste. Eraikinaren hirugarren eta bosgarren solairuan dago bilduma hau, laugarren solairuan aldiz aldiko erakusketak ezartzen dira. Iruditegia Informazio praktikoa Helbidea: Bankside, London SE1 9TG Ordutegia: igandetik ostegunera 10:00 - 18:00, ostiral eta larunbatean 10:00 - 22:00 Metro geltokiak: Southwark Blackfriars Kanpo estekak Tate Modern museoaren webgunea